*E-mailom*

**Ministerstvo hospodárstva SR**

**Centrum pre hospodárske otázky**

K rukám zamestnanca povereného vedením sekretariátu Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov

Mlynské nivy 44/a

827 15  Bratislava

Slovenská republika

**Naša značka**

2023/03/029

V Bratislave dňa 03.04.2023

Jedenkrát

Bez príloh

**Vec:** **Stanovisko člena Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov**

- podľa čl. 4 ods. 3 Rokovacieho poriadku Stálej pracovnej komisie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**I.**

Agentúre Slovak Business Agency ako združeniu právnických osôb s účasťou Ministerstva hospodárstva Slovenskej republiky, ktorého záujmom a poslaním je podpora a rozvoj malého  
a stredného podnikania v Slovenskej republike (ďalej len „SBA“), bola dňa 28.03.2023 doručená informácia sekretariátu Stálej pracovnej komisie Legislatívnej rady vlády Slovenskej republiky pre posudzovanie vybraných vplyvov (ďalej len ako „Sekretariát“) o **začatí** **predbežného pripomienkového konania,** ktoré sa týkanasledujúceho materiálu:

***Návrh zákona o posudzovaní vplyvov na životné prostredie a o zmene a doplnení niektorých zákonov***

SBA týmto k uvedenej veci zaujíma nasledujúce čiastkové stanovisko.

**II.**

SBA sa oboznámila s predkladateľom priloženými podkladmi a dospela k záveru, že posudzovaný materiál zakladá **pozitívno-negatívne vplyvy na podnikateľské prostredie, vrátane MSP.**

SBA uvádza, že k predmetnému materiálu uplatňuje nasledovné *zásadné pripomienky:*

* SBA žiada predkladateľa o **uvedenie negatívneho vplyvu predkladaného materiálu aj na MSP** v bode 9 *Doložky vybraných vplyvov*.
* SBA žiada predkladateľa **o vyčíslenie nákladov, resp. úspor regulácie na celé podnikateľské prostredie v časti 3.1 Náklady regulácie** *Analýzy vplyvov na podnikateľské prostredie* a ich uvedenie v Súhrnnej tabuľke v časti 3.1.1 Súhrnná tabuľka nákladov regulácie *Analýzy vplyvov na podnikateľské prostredie* v súvislosti s identifikovanou povinnosťou a zvyšovaním nákladov **v časti 3.4 Iné vplyvy na podnikateľské prostredie** *Analýzy vplyvov na podnikateľské prostredie* (zvyšovanie nákladov súvisiacich so zamestnaním, zvýšenie nákladov obstarávateľa alebo navrhovateľa z dôvodu povinnosti vypracovať zámer iba odborne spôsobilou osobou).

**III.**

SBA žiada Sekretariát, aby o tomto závere oboznámil Stálu pracovnú komisiu. Vyššie uvedené zásadné pripomienky žiadame zapracovať do jej stanoviska.

**Slovak Business Agency**

Marián Letovanec

Zástupca v rámci Stálej pracovnej komisie